hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu en hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2017. október 6. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Tour de Poor. A minőségi közszolgálatért konferencia. 90 ezer tanár csatlakozott a sztrájkhoz. Lázadnak a diplomás közmunkások.
Tour de Poor – Demonstrálnak a szociális ágazatban dolgozók
Az ATV Start vendége Köves Ferenc elnök, Szociális Ágazatban Dolgozók Szakszervezete.
A Szociális Ágazatban Dolgozók Szakszervezete (SZÁD) kerékpáros demonstrációt szervez Tour de Poor – Tour de Hungry néven 2017.október 6-án, pénteken 10.00 órától. A SZÁD elfogadhatatlannak tartja, hogy az EMMI a szociális ágazati bérpótlék maradvány összegét, több mint 90 millió forintot, egy 106 indulóval zajló profi kerékpáros körverseny (Tour de Hongrie) finanszírozására fordította. Ez az intézkedés ellentmond Balog Zoltán miniszter és Czibere Károly államtitkár azon állításainak, miszerint a szociális ágazat dolgozóinak munkáját a kormány erkölcsi és anyagi szempontból is elismeri „A szociális munkások a nemzet erőforrásai” mondta Balog Zoltán miniszter úr, 2015-ben. Ezen átcsoportosítás arculcsapásként érte a több mint 80.000 ágazati dolgozót, valamint az általuk ellátott embereket is.
KSZSZ. Levélváltás Kovács Zoltán államtitkárral
Az elmúlt napokban több helyről is tájékoztattak bennünket hasonló eseményről, ami a „központi szervezésben kötelező szakszervezeti tagság” akciónevet viseli. Van olyan megyei kormányhivatal, ahol a nem szakszervezeti tagokat felszólították az MSZ EDDSZ-be való belépésre. Egyes helyeken a vezetők osztották ki a belépési nyilatkozatot. Van olyan vezető, aki azt ígéri, hogy a januári béremelésnél figyelembe veszi a belépés tényét.
Lázár: a kormány nem tehette meg, hogy elbocsát 100 ezer embert
Lázár János miniszter és Kovács Zoltán kormányszóvivő 100. alkalommal tartja meg a szokásos Kormányinfót. Az atv.hu Facebook-oldala élőben közvetíti az eseményt. A miniszter bejelentette: a gazdasági számokat áttekintve a kormány úgy döntött, hogy a nyugdíjasoknak prémiumot vezet be. Az Erzsébet-utalványokról egyelőre nincs döntés.
Csepreghy: bürokráciacsökkentésben el van maradva a kormány a saját céljaitól; rosszak az előjelek, Brüsszel magyar politikai beavatkozásra készül
A fejlesztéspolitika sokkal többről szól, mint csak a rendelkezésre álló uniós és magyar költségvetési források célba juttatása, a versenyképesség javításának ezen felül további dimenziói is vannak – hangsúlyozta a mai Budapest Economic Forum konferencia nyitó előadásában Csepreghy Nándor. A Miniszterelnökség miniszterhelyettese ezzel együtt rámutatott, hogy a 2014-2020-as uniós ciklus főbb előrehaladási számaiban mind a nyolc régiós országot tekintve az első helyen áll Magyarország, de egyúttal azt is hangsúlyozta: a kormány nem dőlhet hátra, a választásokig is még sok feladatot kell elvégezni.
Az előadás főbb üzenetei: “A bürokráciacsökkentés tekintetében a kormány egyik szeme sír, a másik nevet”, de “az állami, gazdasági és társadalmi versenyképesség lényegében sínre van téve”, így érdemes előrenézni. Olyan vitákra lehet számítani 2018 tavaszig, amelyek a magyar választásokat is érdemben befolyásolhatják. “Brüsszel a belpolitikába be akar avatkozni kötelezettségszegési eljárásokkal”. Ami Emmanuel Macron javaslatából kirajzolódik, az korántsem rózsás kép a kelet-közép-európai régió számára. A magyar kormány nem szeretné engedni, hogy a régió csak hátországa legyen a nyugat-európai országoknak és kemény vitákat vetített előre.
Csepreghy beismerte: Kudarcot vallott a bürokráciacsökkentés
„Bár a bürokratikus intézményrendszert sikerült átalakítani, a kormány bürokráciacsökkentése kudarcot vallott, ugyanis minden íróasztal meg tudja magyarázni a jogosultságát” – mondta a Portfolio.hu csütörtöki konferenciáján Csepreghy Nándor, a Miniszterelnökség miniszterhelyettese. Mindez elég komoly nyilvános önkritikának számít Csepreghytől, jegyzi meg az Index, annak fényében, hogy a kormány nagyszabású bürokráciacsökkentést tervezett végrehajtani.
Az Európai Uniós rendelkezések betartatása a bizottság szerződéses kötelezettsége és nem politikai eszköz – reagált a Twitteren az Európai Bizottság magyarországi képviselete arra, hogy a Miniszterelnökség miniszterhelyettese ismét az uniós végrehajtó testületre támadt.
Aradi vértanúk emléknapja – Félárbócra engedték a nemzeti lobogót
Katonai tiszteletadás mellett ünnepélyesen felvonták a nemzeti lobogót az 1848-49-es forradalom és szabadságharc évfordulóján, az aradi vértanúk emléknapján péntek reggel a Parlament előtti Kossuth téren. A kegyelet kifejezéseként Magyarország lobogója egész nap félárbócon marad a nemzeti gyásznapon. A kormány 2001-ben nyilvánította a magyar nemzet gyásznapjává október 6-át.
Együtt kéne tárgyalni a minimálbérről és a garantált bérminimumról
(A már ismert hírt a szakszervezetek.hu és a Balmix is átvette. – Szerk.) Nem szerencsés, hogy a minimálbérről és a garantált bérminimumról is külön tárgyal a versenyszféra, mert a közszolgálatban dolgozóknak körülbelül hatvan százaléka is érintett a kérdésben – jelentette ki a Klubrádióban a Szakszervezetek Együttműködési Fórumának elnöke.
Munkaerőhiány. Bajban a BKV: óriási káoszra figyelmeztetnek
Éveken át tartó huzavona után novemberben elkezdődhet a 3-as metró felújítása. Az időpont közeledtét jelzi, hogy a BKK honlapján megjelent a metrópótlás forgalmi rendje. A metró kiesését elsősorban pótlóbuszokkal próbálják megoldani, a kérdés csak az, hogy lesz-e elég sofőr hozzá. A BKV szerint a munkaerőhiány pontosan a metrófelújítás idején fog tetőzni.
Iskolai buszos kirándulások szigorodó szabályai
Jövőre szigorítják a külföldi buszos iskolai kirándulások szabályait. Az oktatási államtitkár szerint törvénymódosításra ugyan nincs szükség, ám egy rendelettel javítanák az utazások biztonságát. A NIT Hungary egy utazási kézikönyvet is készített az iskoláknak. Részletek a videóban.
Mindent tudni fog rólunk az orvos – biztos jó ez nekünk?
November 1-jétől már az ország bármely kórházában és szakrendelőjében lekérdezhetők lesznek a betegek egészségügyi adatai, korábbi leletei. Éppen ezért érdemes alaposan utánanézni, hogy pontosan kik mihez férhetnek majd hozzá alig néhány kattintással. A több hónapos próbaidőszak után novembertől az egész országban elindul az elektronikus egészségügyi szolgáltatási tér (eeszt).
Hiába van horror áron, egyre nagyobb üzlet a magánellátás
Nemcsak a több hónapos várólisták, hanem a nyáron történt átszervezés is lassítja a hazai CT-vizsgálatokat. Júliustól a betegek nyilvántartása és a vizsgálatok engedélyeztetése is elektronikus úton történik, az újféle adminisztráció viszont sok esetben késlelteti a vizsgálatot. Közben egyre több pénzt költünk a magánegészségügyi szolgáltatásokra, a legmodernebb CT-vizsgálat viszont több mint kétszázezer forintba kerül. Az Európai Unióban a magyarok és a horvátok rákstatisztikái a legrosszabbak. Magyarországon, a daganatos elváltozások miatt évente harmincezren halnak meg.
Egyedülálló beruházást adtak át a XIII. kerületben
Ünnepélyes keretek között adták át a XIII. kerületi Önkormányzat Visegrádi utcai Szakrendelőjének CT és MR Diagnosztikai Centrumát csütörtök délelőtt. A XIII. kerület az önkormányzatok közül elsőként vásárolt CT és MR gépeket: saját forrásból 800 millió forintot költött a csúcstechnológiára, melyből egész Európában is csak néhány van. A XIII. kerületi lakosok számára maximum kéthetes a várakozási idő a diagnosztikai vizsgálatokra, amelyeket az önkormányzat – szakorvosi vélemény alapján – térítésmentesen biztosít. A centrum szeptember első napjaitól fogadja a pácienseket.
Van, amit az orvos nem tud, a betegnek viszont 250 ezer forintjába kerül
250 ezer forintot kellett fizetnie egy betegnek egy CT vizsgálatért, mert az orvos nem tudta az új rendszert használni – tudta meg a Népszava. Nyár óta ugyanis papíralapú javaslat helyett elektronikusan kell a vizsgálatot kérni a daganatos betegek számára. Mindezzel párhuzamosan a 13. kerületben az önkormányzat vásárolt két diagnosztikai berendezést, hogy a kerületieknek ne kelljen hónapokat várniuk, vagy utazniuk a vizsgálatra. Ráadásul számukra ingyenes a vizsgálat. Részletek a videóban.
“Hát, ide én sem akarok jönni” – ezért nincs itthon elég háziorvos
Hiába a többmilliós állami támogatások, 2020-ra egymillió magyar maradhat háziorvos nélkül, de nem azért, mert a pályakezdők nem akarnak itthon dolgozni. Egyikük elmagyarázta, mégis miért kötnek ki sokan külföldön.
Visszaadta a praxisát a fogorvos, mert szerinte kevés a pénz
Az alulfinanszírozottság miatt visszaadta állami praxisát dr. Baumholczer Judit kozármislenyi fogorvos. Szerinte tarthatatlan a jelenlegi rendszer. A betegek nem maradnak ellátatlanul.
Pénz áll a Szent János Kórházhoz
Összesen 9,3 milliárd forintot fordítanak a Szent János Kórház fejlesztésére 2020-ig az Egészséges Budapest program keretében, a tervezési munkák már az idén elindulnak – írta pénteki számában a Világgazdaság.
Elmaradt a kötelező emelés a tanároknál
Az ATV Start vendége Galló Istvánné elnök, Pedagógusok Szakszervezete.
Rétvári: a napokban a megemelt bérek érkeznek a pedagógusok számláira
A napokban utalják a pedagógusoknak az életpálya alapján megemelt béreiket – mondta az Emberi Erőforrások Minisztériumának parlamenti államtitkára a pedagógusok világnapján tartott budapesti sajtótájékoztatón. Rétvári Bence felidézte: elsőként a pedagógusok számára indították el az életpályát és a béremelést, s öt év alatt ennek köszönhetően 50 százalékkal nőttek a keresetek.
90 ezer tanár csatlakozott a sztrájkhoz
Általános sztrájkkal követeltek béremelést általános iskolai tanárok Hollandiában. Az iskolák csaknem mindegyike zárva maradt, több mint egymillió diáknak lett szabadnapja. Az Európai Bizottság kimutatása szerint a holland pedagógusok bére a magyar tanárok keresetének öt-hatszorosa.
Iskolabuszt sem indít a romáknak az önkormányzat
Hiába jogsértő az oktatási elkülönítés, a kaposvári önkormányzat nem járul hozzá a bérletek kifizetéséhez és nem indít iskolabuszt sem, ami komoly nehézséget okoz az érintett szülőknek és gyermekeiknek.
Botrány Tatabányán: ütötték a tanárt
Informatika órán történt, hogy a 17 éves lány vonalzóval nyakon ütötte a tanárát. A Tatabányai Járási és Nyomozó Ügyészség gyorsított eljárásban, az elkövetéstől számított egy hónapon belül, közfeladatot ellátó személy elleni erőszak bűntette miatt bíróság elé állította a 17 éves lányt – derül ki az ügyészség közleményéből.
Kampány a bántalmazás ellen
Az ATV Start vendége Reményiné Csekeő Borbála pszichológus, szakmai vezető, Kék Vonal Gyermekkrízis Alapítvány.
Döbbenet: Minden negyedik gyermek mélyszegénységben él Magyarországon
A Hintalovon Gyermekjogi alapítvány nyilvánosságra hozta legújabb jelentését, melyben 2016. év legmeghatározóbb eseményeit mutatja be gyermekjogi szempontból
Bruttó 520 ezerért keresnek óvónőt egy borsodi faluban
Akkora az óvónőhiány a Borsod megyei Tornanádaskán, hogy 350-520 ezer forint közötti bruttó fizetésért akár pályakezdőt is felvennének dolgozni a helyi óvodába. Erről a polgármester számolt be a Facebook-oldalán – hangzott el az RTL Híradó csütörtök esti adásában. A riportban sem a polgármester, sem az intézmény vezetője nem kívánt nyilatkozni. A pedagógusszakszervezet miskolci tagja azt mondta, hogy ez nagyon ritka bérnek számít, és minden bizonnyal az óvónőhiány miatt csábítanak ekkora pénzzel dolgozót a 70 gyerekes óvodába.
Több száz fős leépítés jön a Telekomnál
A Magyar Telekom a stratégiai növekedéshez kapcsolódó erőforrás-szükségletének érdekében megállapodott az érdekképviseletekkel a jövő évi létszámleépítésről, valamint a bérfejlesztés mértékéről – írja közleményében a cég.
Ettől fél nagyon a magyar dolgozók negyede
Hiába a javuló foglalkoztatottsági adatok, a munkaerőhiányról szóló hírek, az emberek tartanak a munkanélküliségtől. Az alacsony iskolázottságúak a legmagabiztosabbak – derül ki a GKI legfrissebb kutatásából.
Lázadnak a diplomás közmunkások
A kulturális közfoglalkoztatás, sőt, a közszférában valamennyi közmunka felszámolását javasolják civilek, szakszervezetek és polgármesterek. Kész a belügyi tárca idevágó javaslata is, de a kormány halogatja a döntést.
Palkovics szerint Magyarországon nincs olyan, hogy diplomás-munkanélküliség
“Magyarországon nincs diplomás-munkanélküliség, mert akinek van diplomája és szakmája, jelenleg állása is van” – mondta az Emberi Erőforrások Minisztériumának oktatásért felelős államtitkára a duális képzésről csütörtökön Kecskeméten rendezett konferencián.
EXTRA KIFIZETÉSRE SZÁMÍTHATNAK AZ IDŐSEK AZ ÉV VÉGÉN
Extra kifizetésre számíthatnak az idősek az év végén – ez derült ki a kormányzati szereplők közelmúltbeli nyilatkozataiból. Novák Katalin államtitkár vasárnap újságírók előtt például azt mondta: ha az infláció meghaladja a tervezett mértéket, akkor ki kell egészíteni a nyugdíjakat. Emellett pedig ha a gazdasági növekedés túlszárnyalja a 3,5 százalékot, akkor nyugdíjprémiumot kaphatnak az idősek. A szakminisztérium közlése alapján ez azt jelenti, hogy postai kézbesítésnél változatlanul november 15-től, illetve december 4-től kezdődően 12 munkanap alatt, míg bankszámlára átutaláskor november 10-én, majd december 4-én érkeznek az összegek.
Lázár bejelentett: először lesz nyugdíjprémium
Állami kegyként jelentette be Lázár János, a miniszterelnökséget vezető miniszter a tegnapi kormányinfón, hogy novemberben egyszeri nyugdíjprémiumot kapnak az idősek, bár ebben már januárban majdnem biztos volt mindenki.
Ennyivel rosszabb a nyugdíjasnak, ha nőnek született
Közel 30 ezer forinttal, átlagosan 22 százalékkal kapnak kevesebb nyugdíjat ma a nők, mint a férfiak. Ez még jó darabig így lesz, hiszen a nők fizetése jelentős elmaradást mutat a férfiakéhoz képest, ami a jövőbeli nyugdíjakra is hat. Éppen ezért a nők számára különösen fontos a nyugdíjcélú megtakarítás, ha nem akarják a férfiaknál rosszabb helyzetben találni magukat.
Kutatás: 22 millió kellene a nyugodt öregkorhoz?
Az ATV Start vendége Farkas András nyugdíjszakértő
Nagy szigor jön a munkaerő-kölcsönzésnél
A jövőben munkaerő-kölcsönzést csak köztartozásmentes cégek végezhetnek, akiknek a jelenlegi 5 millió forintos vagyoni biztosítékot 10 millió forintra kell felemelniük. Az új szabályokat a kormány honlapján megjelent rendelet tervezet tartalmazza.
Ilyen juttatásokat kaphat munkáltatójától
2018. januári hatálybalépéssel a mobilitási célú lakhatási támogatás, tehát amiből a munkáltató támogathatja a dolgozók albérleti kiadásait, nagyobb keretösszeggel lesz igénybe vehető. Idén a minimálbér 40 százalékáig adhatta a munkaadó havonta, jövőre ez viszont már 60 százalék lesz.
Botrány a ferencvárosi önkormányzatnál: Kiraktak két ellenzéki képviselőt
A IX. került Ferencváros Önkormányzatának Képviselőtestülete csütörtökön visszahívta a városfejlesztési, városgazdálkodási és környezetvédelmi bizottságból Baranyi Krisztinát, az Együtt és Jancsó Andreát, az LMP képviselőjét.
Milyen miniszter lesz Kósa Lajos?
Az ATV Start vendége Gémesi György elnök, Új Kezdet
Az ATV Start vendégei Csuhaj Ildikó főmunkatárs, ATV és Pindroch Tamás rovatvezető, Figyelő.
Lázár egy 2022-es miniszterelnökségre is készülhet?
Lázár János visszavonulása Hódmezővásárhelyre a jövő tavaszi választások után nem jelentené azt, hogy “külsősként” kiemelt feladatokat ne bízna rá adott esetben Orbán Viktor, ha ismét a Fidesz győz tavasszal. 2022-ben pedig akár az utódja lehetne a miniszterelnöki poszton, ha eléggé felkészül rá – ezt a lehetséges politikusi pályaívet festette fel Lázár János “visszavonulása” kapcsán munkatársunknak két magas rangú kormányzati szereplő is a napokban.
Csintalan bejelentkezett az MSZP elnöki posztjára
Egy év alatt lelket adna a pártnak, és ellenzéki kerekasztal-tárgyalásokat kezdeményezne a Jobbikkal.
Itt az MSZP válasza Csintalan Sándornak
A Hír tv műsorvezetője bejelentkezett az MSZP elnöki posztjára, az MSZP rövid közleményben utasította vissza volt párttagját. Szerkesztőségünkhöz eljuttatott levelükben azt írták: “Csintalan Sándor olyan pártok felett álló közkincs, akit egy párt sem sajátíthat ki saját maga számára. Mi sem tesszük”.
A köztévén már a Jobbik megszűnését vetítik előre
Az ügyészség kérheti a Jobbik megszüntetését, ha a párt nem működik együtt az Állami Számvevőszékkel – erről Kovács István, az Alapjogokért Központ stratégiai igazgatója beszélt az M1 aktuális csatornának.
Vége lehet a Jobbiknak?
Az ügyészség kérheti a Jobbik megszüntetését, ha a párt nem működik együtt az Állami Számvevőszékkel – erről Kovács István, az Alapjogokért Központ stratégiai igazgatója beszélt az állami televízióban.
„Mindenáron hibát akar találni a Jobbik elszámolásában”
Mindenáron hibát akar találni a Jobbik elszámolásában az Állami Számvevőszék a szervezet korábbi alelnöke szerint.
Gulyás Márton a Jobbikkal is közösködne a rezsimcsökkentésben
Hiába a baloldal válsága, az ismert politikai aktivista, Gulyás Márton hisz abban, hogy békés polgári engedetlenséggel is megváltoztatható a rendszer. Fő célja társaival az igazságtalannak mondott választási rendszer átalakítása, amiben a Jobbikkal is együttműködnének.
Civilek likvidálására buzdított a kormánykedvenc
„Most háború van. Ezek az emberek kollaboránsok, háborús bűnösök, hazaárulók, és így tovább. Ez egy egészen más fogalmi rendszer. Embercsempész a háborúban nem embercsempész, hanem egy olyan, gyakorlatilag szabotőr, akinek nincs jogállása. Magyarul ő szabadon likvidálható. Ugye ezt írja a háborús törvény: kémeket, szabotőröket nem viszünk bíróságra, hanem azonnal kiiktatjuk” – hangzott el a Mészáros Lőrinc-féle Mediaworks tulajdonában álló Echo TV műsorában, amit a Hír TV szúrt ki.
Orosz-kártya, kenőpénzek, kerítés – MSZP-Fidesz vita az ATV-ben
A baloldal és a Jobbik mindenáron botrányt akar, és erre az orosz kártyát vetették be – mondta Németh Szilárd az Egyenes Beszédben Rónai Egon kérdésére válaszolva. A Fidesz alelnöke és a Nemzetbiztonsági Bizottság alelnöke az MSZP-s Molnár Zsolttal, a Nemzetbiztonsági Bizottság elnökével ült egy asztalhoz vitázni.
Találja ki, ki a második legnépszerűbb miniszterelnök-jelölt
Szél Bernadett a második legnépszerűbb miniszterelnök-jelölt a Závecz Research vizsgálata szerint. A válaszadók 38 százaléka Orbán Viktort támogatja, igaz, hivatalosan még nem jelölték miniszterelnöknek. A második helyen 20 százalékkal Szél Bernadett áll, míg a harmadik helyen 11-11 százalékkal Vona Gábor és Botka László, bár Botka László a vizsgálat óta visszalépett. A kutatás szerint, ha csak két jelölt között kellene választani, akkor Orbán Viktort 42, Szél Bernadett pedig 36 százalék támogatná.
Ki nyer ma Európában?
Számos európai országban forradalmi módon átalakulnak a politikai erőviszonyok, és ennek a hagyományos pártok, elsősorban a szociáldemokraták a legnagyobb vesztesei. Hollandiában, Franciaországban, Belgiumban és Lengyelországban az eljelentéktelenedés határára jutottak a szociáldemokraták, és jelentős vereséget szenvedtek Németországban is. Mégis tény, hogy 2017 őszén az Európai Unió 28 tagállamában minden negyedik választópolgár a balközép pártokra szavazna…(Boros Tamás politikai elemző)
Mészáros István (1930-2017) marxista filozófus, A tőkén túl  írója, az Eszmélet egykori alapítója, Kossuth-, Isaac Deutscher-, József Attila- és Lukács György díjas gondolkodó, a Magyar Tudomanyos Akadémia külső tagja, október 1-én Londonban 87. életévében elhunyt. Lukács György azon kevés tanítványa és munkatársa közé tartozott, akik egész életükben és életük egészében marxisták maradtak: keresték a tőkefelhalmozáson és az értéktöbblet magánelsajátításán nyugvó polgári társadalmi berendezkedés humanista alternatíváját. Impozáns szellemi teljesítménye a magyar irodalmi és filozófiai kultúrát is gazdagította, a Szatíra és valóság (Csongor és Tünde) elemzésétől kezdve az 1956-os emigrációját követően olaszul írt és 2004-ben végre magyarul is megjelent József Attila és a modern művészet elemzéséig.
Aranyáron készül a Vajna-baráti kör forgatókönyve
Már indulásakor rekordokat döntöget a Kölcsönlakás című vígjáték: Sárosi Mónika producer – Vajna Tímea üzlettársa és barátnője – 10,5 millió forintot kapott a Magyar Nemzeti Filmalaptól az eredeti színdarab forgatókönyves átiratára, ami kiemelkedően magas összegnek számít.
Paksi atomerőmű: A miniszter szerint újabb blokkok tervezését kell mérlegelni (Paks3 ?)
Megkerülhetetlennek nevezte a paksi bővítést Süli János, az atomerőmű két új blokkjának megépítéséért és üzembe helyezéséért felelős tárca nélküli miniszter, aki a Századvég Gazdaságkutató Zrt. konferenciáján csütörtökön arra hívta fel a figyelmet, már nem Paks II építését kellene mérlegelni, hanem újabb blokkok tervezését.
Hiába tágult a kör, ahonnan földgázt szerezhet be az ország, a kormány 2021-től ismét elkötelezi magát az orosz állam felé
Reklámújság – Ezt is mi fizetjük
A kormányoldal szerint kevesebb szórólap lesz a postaládákban, a Reklámszövetség szerint cégek működése lehetetlenülhet el és emelkedhetnek az árak is. Még szerencse, hogy a politikai propaganda adómentes lesz – írja a hvg.hu. Tiltakozik a Magyar Reklámszövetség a termékdíj emelése ellen. A szervezet a Direkt és Interaktív Marketing Szövetséggel közösön írt állásfoglalása szerint ellehetetleníti a fogyasztói tájékoztatást és áremelkedéshez vezethet az a módosító javaslat, amely alapján a reklámhordozó papír 1 kilogrammjára kivetett adó az eddigi 85-ről 114 forintra emelkedhet.
Devizakötvényeket cserél az állam
Egymilliárd euró értékben bocsátott ki devizakötvényeket Magyarország, a papírokra majdnem hatszoros volt a túljegyzés a befektetők részéről – mondta el Varga Mihály nemzetgazdasági miniszter.
Éves jelentés a lakhatási szegénységről
Az ATV Start vendége Szegfalvi Zsolt, a Habitat for Humanity Magyarország ügyvezető igazgatója
Orbán Viktor: Ez övön aluli ütés volt
Orbán Viktor szerint a határon túli magyarság törzsét, a kevésbé képzett, asszimilációnak jobban kitett alsó és középső rétegeit kell a következő évek magyar nemzetpolitikájának erősítenie, “a lombkorona”, a magasan képzett szellemi elit ugyanis “rendben van”.
Kormányszóvivő: semmilyen kárt nem okoztak a letelepedési kötvények
Kivezették, de nem tudják megígérni, hogy a jövőben nem lesz rá szükség. Ezt Kovács Zoltán mondta az ATV Start című műsorában a letelepedési kötvényekről.
Marianne Thyssen bemutatta az EU szakmunkásképzés gyakornoki részére vonatkozó új kezdeményezését
Az ETUC üdvözli a minőségi és hatékony szakmai gyakornoki képzést célzó új európai keretet, melyben szerepel az ETUC legtöbb 2016-os javaslata. Sajnos Magyarország nem szerepel a javaslathoz az ETUC által felmért és konzultált országok között.
Mi lesz a bölcsészekkel, ha megjönnek a robotok?
Kettős probléma tapasztalható a munkaerőpiacon: jelenleg nincs elég szakember, tíz év múlva viszont robotok és algoritmusok fognak dolgozni sokak helyett. Kinek nehezebb ma: a gyerekét útjára bocsátó szülőnek vagy a munkaerőhiánnyal küzdő cégvezetőnek?
Elveszik vagy segítik a munkánkat a robotok?
A robotizáció alkalmas lehet a munkaerőhiány pótlására, a technológia fejlődése ugyanakkor rendkívül tőkeigényes, ezért – bár hosszabb távon átalakulhat a munkaerőpiac – az elemző szerint nem lesznek gyors változások.
Harmincnál több sérültje van a tótkomlósi buszbalesetnek
A tűzoltók minden utast kimentettek a járműből – közölte a katasztrófavédelem. Információk szerint négyen súlyosan, huszonnyolcan pedig könnyen megsérültek a Tótkomlós és Kaszaper között történt balesetben. Egy autóbusz az oldalára borult a két települést összekötő út 41-es kilométerszelvényénél, Tótkomlóstól mintegy másfél kilométerre.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.